Поштоване колеге,

На основу дописа министра од 24.03.2021. год. омогућен је долазак ученика и наставника у школу ради оцењивања, у мањим групама (до 5 ученика) уз поштовање свих епидемиолошких мера. Треба имати у виду да су измене и допуне Правилника о оцењивању ученика у средњем образовању и васпитању („Службени гласник РС“ , бр. 59/2020) и даље на снази а односе се на број оцена које ученик треба да има у току полугодишта.

Предметни наставници који имају потребу да испитују поједине ученике у школи треба да обавесте разредне старешине како би направили распоред и водили евиденцију о присутним ученицима у школи.

Напомињем, да настава на даљину траје и четврту недељу и да Техничка школа следеће недеље, од 29.03. до 02.04. 2021. год. ради у првој смени. Из тог разлога, ученици који треба да одговарају код појединих наставника би долазили у школу од 14 часова по унапред утврђеном распореду који ће добити од разредних старешина и предметних наставника.

О распореду доласка ученика у школу, разредне старешине треба да обавесте педагога или директора школе.

Директор

Михаиловић Ненад